CELEX: 31973R2910
Language: bg
Date: 1973-10-23 00:00:00
Title: Регламент (ЕИО) № 2910/73 на Съвета от 23 октомври 1973 година за изменение на Регламент № 79/65/ЕИО по отношение използването на счетоводна информация, полето на наблюдение и броя на отчетните стопанства, които следва да бъдат включени в системата за земеделска счетоводна информация на Европейската икономическа общност

Важна правна забележка

|

31973R2910

Официален вестник n° L 299 , 27/10/1973 стр. 0001 - 0003 специално финландско издание: глава 3 том 5 стр. 0170  специално гръцко издание: глава 03 том 10 стр. 0031  специално шведско издание: глава 3 том 5 стр. 0170  специално испанско издание: глава 03 том 7 стр. 0078  специално португалско издание глава 03 том 7 стр. 0078  специално чешко издание глава 03 том 02 стр. 31  - 33 специално испанско издание глава 03 том 02 стр. 31  - 33 специално унгарско издание глава 03 том 02 стр. 31  - 33 специално литвийско издание глава 03 том 02 стр. 31  - 33 LV.ES глава 03 том 02 стр. 31  - 33 MT.ES глава 03 том 02 стр. 31  - 33 PL.ES глава 03 том 02 стр. 31  - 33 SK.ES глава 03 том 02 стр. 31  - 33 специално словенско издание глава 03 том 02 стр. 31  - 33

		19731023Регламент (ЕИО) № 2910/73 на Съветаот 23 октомври 1973 годиназа изменение на Регламент № 79/65/ЕИО по отношение използването на счетоводна информация, полето на наблюдение и броя на отчетните стопанства, които следва да бъдат включени в системата за земеделска счетоводна информация на Европейската икономическа общностСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията,като взе предвид становището на Асамблеята,като има предвид, че Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност [1], изменен с Регламент (ЕИО) № 2835/72 [2], предвижда, по-специално, използването на счетоводната информация, продукт от въпросната система, определя границите на полето на наблюдение на тази система и броя на отчетните стопанства, за които се отнася;като има предвид, че е необходимо да се разшири използването на въпросната счетоводна информация;като има предвид, че придобитият опит през първите години на действие на системата за информация показа необходимостта от определяне на границите на полето на наблюдение по такъв начин, че в системата да бъдат включени единствено земеделски стопанства, които са достатъчно големи, за да могат системите за информация да ги отразяват;като има предвид, че в съответствие с Регламент (ЕИО) № 2835/72 системата за информация понастоящем обхваща 13600 отчетни стопанства; като има предвид, че в бъдеще броят на отчетните стопанства трябва да осигурява достатъчна представителност за съвкупността от земеделски стопанства, включени в полето на наблюдение;като има предвид, че представителност, основана на около 1 % от всичките земеделски стопанства, включени във въпросното поле, е минимумът, който трябва да бъде постигнат във възможно най-кратки срокове; като има предвид следователно, че е важно да се увеличи броят на обхванатите отчетни стопанства;като има предвид, че увеличаването на броя на обхванатите отчетни стопанства трябва да се извърши постепенно за няколко години, което да позволи на националните и на регионалните органи от системата за информация да извършат безпрепятствено това разширение,ПРИЕ НАСТОЯЩИЯ РЕГЛАМЕНТ:Член 1Текстът на член 1, параграф 3 от Регламент № 79/65/ЕИО се заменя със следното:"Информацията, получена съгласно настоящия регламент, служи като база за изготвяне от Комисията на доклади относно ситуацията в селското стопанство и селскостопанските пазари, както и относно доходите от земеделие в Общността; докладите се представят редовно пред Съвета и пред Асамблеята с цел преди всичко ежегодното определяне на цените на земеделските продукти."Член 2Член 4, параграфи 1 и 2 от Регламент № 79/65/ЕИО се заменят със следните параграфи:"1. Полето на наблюдение, посочено в член 1, параграф 2, буква а) включва земеделските стопанства, които:- се управляват като пазарно-ориентирани стопанства,- представляват базата за основната дейност на управителя на стопанството,- осигуряват годишна заетост за най-малко един работник (1 единица човешки труд), като независимо от това, съобразно процедурата, установена в член 19, тази долна граница може да бъде намалена до 0,75 единици човешки труд на държава-членка.2. За счетоводните години, започващи през 1973 г. и 1974 г., броят на отчетните стопанства е 13600, като този брой постепенно се увеличава с началото на всяка една от четирите счетоводни години, започващи през периода 1975—1978, за да достигне накрая числото 28000 отчетни стопанства."Член 3Текстът на член 23 на Регламент № 79/65/ЕИО се заменя със следното:"Най-късно до 1 януари 1980 г. Комисията представя на Съвета пълен доклад за действието на системата за информация, придружен при необходимост от предложение с цел изменение на разпоредбите на настоящия регламент."Член 4Списъкът на районите, посочен в член 2, буква г) от Регламент № 79/65/ЕИО се заменя, по отношение на Италия, със списъка, представен в приложението.Член 5Настоящият регламент влиза в сила на третия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 23 октомври 1973 година.За СъветаПредседателIb Frederiksen[1] ОВ 109, 23.6.1965 г., стр. 1859/65.[2] ОВ L 298, 31.12.1972 г., стр. 47.--------------------------------------------------19731023ПРИЛОЖЕНИЕИТАЛИЯ1. Пиемонте2. Вале д'Аоста3. Ломбардия4. Алто Адидже5. Трентино6. Венето7. Фрули — Венеция Джулия8. Лигурия9. Емилия — Романя10. Тоскана11. Умбрия12. Марке13. Лацио14. Абруци15. Молизе16. Кампания17. Пулия18. Базиликата19. Калабрия20. Сицилия21. Сардиния--------------------------------------------------